CELEX: 62019TN0498
Language: hu
Date: 2019-07-09 00:00:00
Title: T-498/19. sz. ügy: 2019. július 9-én benyújtott kereset — Banco Cooperativo Español kontra ESZT

16.9.2019   
            
            
               HU
            
            
               Az Európai Unió Hivatalos Lapja
            
            
               C 312/37
            
         
      2019. július 9-én benyújtott kereset — Banco Cooperativo Español kontra ESZT
      (T-498/19. sz. ügy)
      (2019/C 312/30)
      Az eljárás nyelve: spanyol
      
         Felek
      
      
         Felperes: Banco Cooperativo Español, SA (Madrid, Spanyolország) (képviselők: D. Sarmiento Ramírez-Escudero és J. Beltrán de Lubiano Sáez de Urabain ügyvédek)
      
         Alperes: Egységes Szanálási Testület
      
         Kérelmek
      
      A felperes azt kéri, hogy a Törvényszék:
      
                  —
               
               
                  elsődlegesen nyilvánítsa semmisnek a megtámadott határozatot;
               
            
                  —
               
               
                  másodlagosan:
                  
                              a.
                           
                           
                              állapítsa meg a 2015/63 felhatalmazáson alapuló rendelet 12. és 14. cikkének alkalmazhatatlanságát a jelen kérelemben foglaltak szerint,
                           
                        
                              b.
                           
                           
                              nyilvánítsa semmisnek a megtámadott határozatot, és
                           
                        
            
                  —
               
               
                  minden esetben az Egységes Szanálási Testületet kötelezze a költségek viselésére.
               
            
         Jogalapok és fontosabb érvek
      
      A jelen kereset az Egységes Szanálási Testület 2019. április 16-i határozata (SRB/ES/SRF/2019/10) ellen irányul, amely a 2019. évi hozzájárulási időszakban az Egységes Szanálási Alapba fizetendő előzetes hozzájárulás kiszámítására vonatkozik.
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első, a (EU) 2015/63 felhatalmazáson alapuló bizottsági rendelet (1) 12. cikke (2) bekezdésének megsértésére alapított jogalap
                  
                              —
                           
                           
                              E tekintetben a felperes azt állítja, hogy a felhatalmazáson alapuló rendelet 12. és 14. cikkét úgy kell értelmezni, hogy a 2018-ban létrehozott intézményvédelmi rendszert el kell ismerni a 2019. évi hozzájárulási időszakban az Egységes Szanálási Alapba fizetendő előzetes hozzájárulás kiszámítása szempontjából.
                           
                        
            
                  2.
               
               
                  A második, az EUMSZ 277. cikk alapján előterjesztett jogellenességi kifogásra alapított másodlagos jogalap, amely kifogás arra irányul, hogy a Törvényszék a felhatalmazáson alapuló rendelet 12. és 14. cikkét nyilvánítsa alkalmazhatatlannak a 2014/59/EU rendelet (2) 103. cikke (2) és (7) bekezdésének megsértése miatt.
                  
                              —
                           
                           
                              E tekintetben a felperes azt állítja, hogy ha a felhatalmazáson alapuló rendelet 12. és 14. cikkét úgy kell értelmezni, hogy a 2018-ban létrehozott intézményvédelmi rendszert nem kell elismerni a 2019. évi hozzájárulási időszakban az Egységes Szanálási Alapba fizetendő előzetes hozzájárulás kiszámítása szempontjából, a felhatalmazáson alapuló rendelet hivatkozott cikkei megsértik a 2014/59/EU irányelv 103. cikkének (2) és (7) bekezdését, mivel figyelmen kívül hagyják a Bizottság hatásköreinek átruházására vonatkozó feltételeket, amelyek értelmében i. az Alapba fizetendő hozzájárulásokat ki kell igazítani az azt fizető intézmények kockázati profiljának megfelelően, és ii. az Alapba fizetendő hozzájárulásoknak figyelembe kell venniük az intézményvédelmi rendszerben való részvételt.
                           
                        
            
         (1)  A 2014/59/EU európai parlamenti és tanácsi irányelvnek a szanálásfinanszírozási rendszerhez való előzetes hozzájárulás tekintetében történő kiegészítéséről szóló, 2014.október 21-i (EU) 2015/63 felhatalmazáson alapuló bizottsági rendelet (HL 2016. L 223., 1. o.).
      
         (2)  A hitelintézetek és befektetési vállalkozások helyreállítását és szanálását célzó keretrendszer létrehozásáról és a 82/891/EGK tanácsi irányelv, a 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/EU, 2012/30/EU és 2013/36/EU irányelv, valamint az 1093/2010/EU és a 648/2012/EU európai parlamenti és tanácsi rendelet módosításáról szóló, 2014. május 15-i 2014/59/EU európai parlamenti és tanácsi irányelv (HL 2014. L 173., 190. o.).